1 ตำบล 1 กลุ่มเกษตรทฤษฏีใหม่เป็นไปตามแผน
นายทองเปลว กองจันทร์ ปลัดกระทรวงเกษตรและสหกรณ์ เปิดเผยความคืบหน้าโครงการ 1 ตําบล 1 กลุ่มเกษตรทฤษฎีใหม่ มีผลการดําเนินงานที่ผ่านมา ประกอบด้วย ความก้าวหน้าการรับสมัครเกษตรกรและจ้างงาน เกษตรกรเป้าหมาย 32,000 ราย ผลการคัดเลือก 29,365 ราย การจ้างแรงงานเกษตรทฤษฎีใหม่ระดับตําบล เป้าหมาย  16,000 ราย ผลการคัดเลือก 14,061 ราย ในส่วนการดำเนินงานในพื้นที่เป้าหมาย 70  จังหวัด มีความคืบหน้าไปด้วยดี การฝึกอบรมเกษตรกรที่เข้าร่วมโครงการ มีการจัดอบรมกระบวนการเรียนรู้ทั้งหมด 4 ครั้ง โดยกระบวนการเรียนรู้ครั้งที่ 1 อบรมหลักปรัชญาเศรษฐกิจพอเพียงและการพัฒนาเกษตรทฤษฎีใหม่ จัดอบรมไปแล้ว 21 จังหวัด อยู่ระหว่างดำเนินการ 49 จังหวัด กระบวนการเรียนรู้ครั้งที่ 2 การวิเคราะห์พื้นที่และวางแผนการผลิต กระบวนการเรียนรู้ครั้งที่ 3 การรวมกลุ่ม และกระบวนการเรียนรู้ครั้งที่ 4 เพิ่มประสิทธิภาพการเรียนรู้ ทั้ง 3 กระบวนการได้ดำเนินการไปเพียง 1 จังหวัด อยู่ระหว่างดำเนินการ 69 จังหวัด เนื่องจากสถานการณ์การแพร่ระบาดของโรคโควิด-19 การปรับปรุงแปลงเกษตรทฤษฎีใหม่ (ขุดสระเก็บกักน้ำ) ความก้าวหน้าการดำเนินงานรอบที่ 1 เป้าหมายเกษตรกรจํานวน 18,196 ราย ดําเนินงานในพื้นที่ 1,981 ตําบล ขุดเสร็จ  7,514  ราย อยู่ระหว่างดําเนินการ 10,682 ราย รอบที่ 2 เป้าหมายเกษตรกรจํานวน 11,636 ราย  พื้นที่ดําเนินการ 67 จังหวัด 1,673 ตําบล อนุมัติเป้าหมายดําเนินการครบตามเป้าหมายที่กําหนดแล้ว อยู่ระหว่างการดําเนินงานขุดสำหรับการสนันสนุนปัจจัยการผลิต ด้านพันธุ์พืช ปศุสัตว์ ประมงและการปรับปรุงบำรุงดิน โดยกรมส่งเสริมการเกษตร กรมปศุสัตว์ กรมประมงและกรมพัฒนาที่ดิน มีความพร้อมสนับสนุนให้แก่เกษตรกรเมื่อขุดสระเสร็จแล้ว